CELEX: 32018D1985
Language: sl
Date: 2018-12-13 00:00:00
Title: Izvedbeni sklep Komisije (EU) 2018/1985 z dne 13. decembra 2018 o neodobritvi Willaertia magna c2c maky kot aktivne snovi za uporabo v biocidnih proizvodih 11. vrste proizvodov (Besedilo velja za EGP.)

14.12.2018   
               
               
                  SL
               
               
                  Uradni list Evropske unije
               
               
                  L 317/27
               
            
         IZVEDBENI SKLEP KOMISIJE (EU) 2018/1985
         z dne 13. decembra 2018
         o neodobritvi Willaertia magna c2c maky kot aktivne snovi za uporabo v biocidnih proizvodih 11. vrste proizvodov
         (Besedilo velja za EGP)
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Uredbe (EU) št. 528/2012 Evropskega parlamenta in Sveta z dne 22. maja 2012 o dostopnosti na trgu in uporabi biocidnih proizvodov (1) ter zlasti člena 9(1)(b) Uredbe,
         ob upoštevanju naslednjega:
         
                     (1)
                  
                  
                     Francoski ocenjevalni pristojni organ je 17. marca 2014 prejel vlogo za odobritev mikroorganizma Willaertia magna c2c maky za uporabo kot aktivno snov v biocidnih proizvodih 11. vrste proizvodov („proizvodi za zaščito sistemov hladilnih tekočin in predelovalnih sistemov“), kot je opisana v Prilogi V k Uredbi (EU) št. 528/2012.
                  
               
                     (2)
                  
                  
                     Navedeni organ je poročilo o oceni skupaj z ugotovitvami predložil 15. marca 2017 v skladu s členom 8(1) Uredbe (EU) št. 528/2012.
                  
               
                     (3)
                  
                  
                     Odbor za biocidne proizvode je ob upoštevanju ugotovitev ocenjevalnega pristojnega organa 26. aprila 2018 oblikoval mnenje Evropske agencije za kemikalije (2).
                  
               
                     (4)
                  
                  
                     Iz navedenega mnenja je razvidno, da za biocidne proizvode 11. vrste proizvodov, ki vsebujejo mikroorganizem Willaertia magna c2c maky, ni mogoče pričakovati, da izpolnjujejo merila iz člena 19(1)(b) Uredbe (EU) št. 528/2012. Zlasti so scenariji, ocenjeni v oceni tveganja za zdravje ljudi, pokazali nesprejemljiva tveganja, varna uporaba pa ni bila ugotovljena. Poleg tega ni bila v zadostni meri dokazana naravna učinkovitost mikroorganizma Willaertia magna c2c maky pri nadzoru bakterije Legionella pneumophila.
                  
               
                     (5)
                  
                  
                     Komisija ob upoštevanju mnenja Evropske agencije za kemikalije meni, da ni primerno odobriti mikroorganizma Willaertia magna c2c maky za uporabo v biocidnih proizvodih 11. vrste proizvodov.
                  
               
                     (6)
                  
                  
                     Ukrepi iz tega sklepa so v skladu z mnenjem Stalnega odbora za biocidne proizvode –
                  
               SPREJELA NASLEDNJI SKLEP:
         
            Člen 1
            
               Willaertia magna c2c maky se ne odobri kot aktivna snov za uporabo v biocidnih proizvodih 11. vrste proizvodov.
         
         
            Člen 2
            Ta sklep začne veljati dvajseti dan po objavi v Uradnem listu Evropske unije.
         
         
            V Bruslju, 13. decembra 2018
            
               
                  Za Komisijo
               
               
                  Predsednik
               
               Jean-Claude JUNCKER
            
         
         
            (1)  UL L 167, 27.6.2012, str. 1.
         
            (2)  Mnenje Odbora za biocidne proizvode o vlogi za odobritev aktivne snovi: Willaertia magna c2c maky, vrsta proizvoda: 11, ECHA/BPC/206/2018, sprejeto dne 26. aprila 2018.